
ARETXABALETAKO  EUSKARAREN ERABILERA SUSTATZEKO ZERBITZUA ADMINISTRAZIO KLAUSULEN AGIRIA


I. XEDAPEN OROKORRAK

	
1. KONTRATUAREN XEDEA

Plegu hauetan oinarrituko den kontratuaren helburua honakoa izango da: Aretxabaletan euskararen erabilera sustatzeko zerbitzua, plegu hauetan zehaztutako baldintzen eta zehaztapenen arabera. Kontratuaren xedea betetzeko baldintza hauek jarraitu beharko dira: Kontratuan, plegu hauetan eta baldintza teknikoen agirian adierazitakoak. Agiri horiek guztiak kontratu izaera dute:   

Euskararen erabilera sustatzeko zerbitzua honako hiru sortatan banatzen da: 

1. Sorta: Aretxabaletako haurren artean (5-12) euskararen ezagutza eta erabilera indartzera bideratutako zerbitzua.
2. Sorta: Aretxabaletako gazteen artean euskararen erabilera areagotzeko zerbitzua. (bereziki kirol taldeetan)
3. Aretxabaletako Udalerrian elkarbizitza euskaraz sustatzeko, hizkuntzatik urrun dauden herritarrak hizkuntzatik hurbil daudenekin harremanetan jartzera bideratutako zerbitzua. 

CPV nomenklaturaren kodifikazioa, kontratuaren xedeari dagokiona: 92000000-1.

2. ARAUBIDE JURIDIKOA

Egingo den kontratua zerbitzuetako kontratu modura sailkatzen da, eta honako arau eta lege hauen menpe garatuko da:  azaroaren 8ko 9/2017 Legea, Sektore Publikoko Kontratuena (17 artikulua); 1098/2001 Errege Dekretua, Administrazio Publikoen Kontratuen Legearen Erregelamendua onartzen duena, horrek indarrean dirauen bitartean; maiatzaren 8ko 817/2009 Errege Dekretua, Sektore Publikoko Kontratuei buruzko urriaren 30eko 30/2007 Legearen zati bat garatzen duena; edo horiek ordezkatuko dituzten erregelamenduzko arauak, eta Administrazio-klausula Partikularren Agiri honetan jasotako klausulak.

Espediente arrunta tramitatuko da, kontratua prozedura ireki bidez esleitzeko, Sektore Publikoko Kontratuen Legeak 156 artikuluan eta ondorengoetan xedatutakoaren arabera.

3. KONTRATATZEKO GAITASUNA ETA KAUDIMENA

Zuzenbidezko eta jarduteko gaitasuna daukaten pertsona fisiko zein juridikoek hartu ahal izango dute parte kontratazio-jardunbide honetan, baldin eta euren kaudimen ekonomiko, finantzario eta tekniko edo profesionala  frogatzen  badituzte,  eta  kontratatzeko  debekuren  bat  ez  badute,  Sektore  Publikoko
Kontratuen Legeak 71 artikuluan adierazitako arrazoiak direla eta.

4. KONTRATUAREN IRAUPENA ETA GAUZATZE EPEA

Gauzatzen den hurrengo egunetik aurrera bi urteko iraupena izango du kontratuak. Hala ere, kontratua beste bi aldiz luzatu ahal izango da, aldi bakoitza urtebeteko iraupenaz. 

Luzapena kontratazio-organoak erabakiko du eta enpresariarentzat derrigorrezkoa izango da, betiere, kontratuaren iraupen-epea amaitu baino lau hilabete lehenago gutxienez bidali bazaio aurreabisua

5. AURREKONTUA. LIZITAZIO MOTA

Lizitazio aurrekontua, sorta guztiak kontuan hartuta, hau da:

[bookmark: _Hlk86314030]86.730,93 euro, BEZ barne (71.678,46 € + 15.052,47 €) bi urterako. Aurreko prezio maximoa izango da; hortaz, lizitatzaileek prezio honi beherantz hobetzeko aukera izango dute. Lizitazio-prezioa gainditzen duen eskaintzarik ez da onartuko.

1. Sortaren aurrekontua 39.245,81 eurokoa da, BEZ barne (32.434,56 € + 6.811,25€) bi urterako.

Aretxabaletako haurren artean (5-12) euskararen ezagutza eta erabilera indartzera bideratutako zerbitzuaren aurrekontua, honela banatzen da:  


	
Pertsonal kostuak
	
29.734,56 

	
Zeharkakoak nahiz zuzeneko kostuak
	
2.700

	
BEZa. %21
	
6.811,25

	
GUZTIRA
	
39.245,81



2. Sortaren aurrekontua 11.290,02 eurokoa da, BEZa barne (9.330,60 + 1.959,42 €) bi urterako


Aretxabaletako gazteen artean (6-16) euskararen erabilera (bereziki kirol taldeetan) areagotzeko zerbitzuaren aurrekontua, honela banatzen da:    


	
Pertsonal kostuak
	
5.424,30

	
Zeharkakoak nahiz zuzeneko kostuak
	
3.906,30

	
BEZa. %21
	
1.959,42

	
GUZTIRA
	
11.290,02




3. Sortaren aurrekontua 36.195,09 eurokoa da, BEZa barne (29.913,30€ + 6.281,78 €) bi urterako

Aretxabaletako Udalerrian elkarbizitza euskaraz sustatzeko, hizkuntzatik urrun dauden herritarrak hizkuntzatik hurbil daudenekin harremanetan jartzera bideratutako zerbitzuaren aurrekontua, honela banatzen da: 


	
Pertsonal kostuak
	
26.313,30

	
Zeharkakoak nahiz zuzeneko kostuak
	
  3.600

	
BEZa. %21
	
  6.281,78

	
GUZTIRA
	
36.195,09





[bookmark: _Hlk87265118]SPKLren 101 artikuluan ezarritakoarekin bat etorriz, honako hau izango da kontratuaren balio zenbatetsia, noiz hasten den eta izan ditzakeen luzapenak kontuan hartuta, eta BEZa sartu gabe: 146.356,92 €



6. FINANTZIAZIOA

Kontratuaren prezioa ordaintzeko finantziazioa aurreikusita dago aurtengo ondorengo aurrekontu- partiden kontura: 1.0205.227.335.00.07.2022(1384) (H.Errefortzua eta Kirola) 25.267,91€ eta 1.0205.227.335.00.04.2022 (1133) (Aniztasuna), 18.097,54€.  Bestaldetik, hurrengo ekitaldietako aurrekontuetan behar adina kreditu jarriko ditu aurrekontu gaietan eskumena duen organoak.

[bookmark: _Hlk87265021]SPKLren 117. artikuluan arautzen den izapidetze aurreratuko espedientea denez, esleipena etenda egongo da, dagokion ekitaldian kontratutik eratorritako betebeharrak finantziatzeko kreditu egokia eta nahikoa egon arte

7. ORDAINKETA

Prezioa zatikatuta ordainduko da. Horretarako enpresa esleipendunak hilero FAKTURA bat aurkeztuko du, aurreko hilean egindako lanei dagokiena.

Faktura onartu ondoren, SPKLren 198 artikuluan jarritako legezko epeetan ordainduko da.

Enpresa esleipendunari ez dagozkion arrazoiengatik, kontratuaren helburu diren prestazioak aldi batean betetzen ez badira, dagokion ziurtagirian kendura proportzionalak egingo dira.

8. PREZIOAK BERRIKUSTEA

Prezioa ez da berrikusiko.

9. BERMEAK

Eskaintza onena aurkeztu duen enpresa lizitatzaileak, errekerimendua egin eta  hurrengo egunetik kontatzen hasita, 10 egun balioduneko epea izango du berme bat eratzeko, hain zuzen ere, esleipenaren zenbatekoaren % 5ekoa (BEZ gabe).

SPKLren 108.1. artikuluan ezarritako moduetako edozeinetan jarri ahalko da berme hori.

Bermea osorik edo, halakorik bada, zati bat, Sektore Publikoko Kontratuen Legeak 111. artikuluan xedatutakoarekin bat etorriz itzuliko da, berme-epea bukatutakoan eta esleipendunak kontratuko obligazioak bete ondoren.

II.- KONTRATUAREN ESLEIPENA


10. ESLEITZEKO PROZEDURA

Kontratu hau prozedura ireki bidez esleituko da.

Kontratuaren esleipena egiteko honako balorazio irizpideak hartuko dira oinarritzat, sorta bakoitzerako bakoitzak duen garrantzi eta haztapenaren arabera beheraka ordenatuta:

10.1. Formula bidez ebaluatu daitekeen irizpidea
     	- Eskaintza ekonomikoa, lizitazio-tasaren arabera. Gehienez 51 puntu.

10.2. Formula bidez ebaluatu ezin den irizpidea
   	- Zerbitzua kudeatu eta ustiatzeko proiektua. Gehienez 49 puntu.

10.1. FORMULA BIDEZ EBALUATU DAITEKEEN IRIZPIDEA GEHIENEZ 51 PUNTU

Puntuazioa ondorengo metodoaren bidez emango da, eta eskaintzek aurkeztutako kontratuaren urteko prezioa hartuko da kontuan:

Lp: EB / Le x 51

Non: 

Lp: Lizitatzailearen puntuazioa
Eb: Eskeintzarik txikiena
Le: Lizitatzailearen eskaintza

Eskaintza batek balore anormalak baditu edo neurriz kanpokoa bada, Sektore Publikoko Kontratuen Legearen 149 artikuluan aurreikusitako prozedura jarraituko da, eta agindu horretako 4. atalean adierazitako bazterketa arrazoiak aplikatuko dira. 

10.2 FORMULA BIDEZ EBALUATZEKOAK EZ DIREN IRIZPIDEAK: GEHIENEZ 49 PUNTU
Sektore Publikoko Kontratuen Legearen 146.3 artikuluaren arabera, balorazio orokorrerako onartuak izateko  beharrezkoa  izango  da  formula  bidez  kuantifikatzekoak ez  diren  irizpideetan,  enpresa lizitatzaileek % 50eko gutxieneko muga lortzea balio-iritzi baten mende dauden eta formula bidez ebaluatzekoak ez diren irizpideen multzoan. Hala, Kontratazio Mahaiak ez ditu kontuan hartuko 24,5 puntutara iristen ez diren eskaintzak.

Enpresa lizitatzaileek aurkeztu nahi duten sorta bakoitzerako proiektua aurkeztuko dute. 

Ondorengo aspektuak baloratuko dira:

a) Oinarritze teorikoa eta proiektuaren helburua (gehienez 9 puntu)

1. Marko teorikoa, helburu zehatzak eta proposatzen diren ekimenak era egokian erlazionatzea (3 puntu)
1. Zerbitzuko hartzaileen adin tarte ezberdinei begirako planteamendu zehatzak egitea. (6 puntu)

      b) Lan metodologia (gehienez 25 puntu)

1) Zuzeneko arretan jarduera arlo bakoitza nola landuko den zehaztea (hizkuntzaren erabileran eragiteko gakoak zehaztea, motibazioan eta jarreretan eragitea, aisia  hezitzailea, parte hartzea adieraztea, sorkuntza, informazioa, orientazioa, bide laguntza. (gehienez 5 puntu)
2) Eskaintza planifikatzeko, ebaluatzeko, koordinazio maila ezberdinen planteamendu egoki eta zehatz bat azaltzea (gehienez 10 puntu)
3) Zeharkako lerroak nola jorratuko diren azaltzea (gehienez 10 puntu)

    c) Proposamena udalerriaren errealitatera egokitzea (gehienez 15 puntu)
   
1.) Herriko baliabideak, elkarteak… ezagutza eta haiekiko elkarlana eta koordinazio proposamena. Erabiltzaileen kopurua sexuen arabera orekatua izateko neurriak (gehienez 5 puntu)
2.) Herri mailako ekimenetan esku hartzeko proposamen zehatzak (gehienez 5 puntu)
3.) Zerbitzuarekiko hobekuntza proposamenak (gehienez 5 puntu) Aurrez zehaztutakoaz gain esleipendunak, zerbitzuko lana hobetzeko, osatzeko, proposatzen dituen bestelako baliabide, koordinazio, lanketak, eta proiektua aurrera eramango duten langileen hezkidetza gaien inguruko formazioa. 

11. ESKAINTZEN AURKEZPENA

Proposamenak   www.contratacion.euskadi.eus   lizitazio   elektronikorako   plataformaren bitartez aurkeztuko dira, hamabost eguneko epean.  Eskaintzak isil-gordekoak izango dira; horregatik, behar adina neurri hartuko da lizitazioa jendaurrean egin arte eskaintzak sekretuak izatea ziurtatzeko.

Enpresa lizitatzaileek hiru artxibo elektroniko  aurkeztuko dituzte  eta bakoitzean honako hau idatziko da: “PROZEDURA IREKI BIDEZKO KONTRATAZIO HONETAN PARTE HARTZEKO PROPOSAMENA: “ARETXABALETAN EUSKARAREN ERABILERA SUSTATZEKO ZERBITZUA.

BAT zenbakiko artxibo elektronikoak azpititulu hau izango du: “KONTRATATZEKO GAITASUNA ETA KAUDIMENA”. Hona hemen aurkeztu beharreko agiriak:

a) Enpresa lizitatzailearen erantzukizunpeko aitorpena, I eranskineko ereduaren arabera. Hor adieraziko du betetzen dituela Administrazioarekin kontratatzeko legez ezarritako baldintzak eta plegu hauetan kontratuari jarri zaizkion betekizunak.

b)  Helbide  elektronikoa, jakinarazpen eta  errekerimenduak egiteko,  argibideak edo  dokumentazio osagarria eskatzeko eta/edo konpon daitezkeen akatsen berri emateko (II eranskineko ereduaren arabera).

c)  Europako Kontratazio  Agiri  Bakarra  (EKAB).  SPKLren  140.  eta  141.  artikuluetan aurreikusiarekin bat, erantzukizunpeko adierazpena aurkeztuko da, IV. eranskinean jasotako jarraibideekin bat beterik, eta lizitatzaileak edo honen ordezkariak sinatuta eta han adierazitako formulario eredura egokituta.
Enpresa  lizitatzaileak  beste  entitate  batzuen  kaudimena eta bitartekoak  baliatzen dituenean, horietako bakoitzeko EKAB bat aurkeztu beharko da.

BI zenbakiko artxibo elektronikoaren azpititulua hau izango da: “ESKAINTZA TEKNIKOA“. Hona hemen aurkeztu  beharreko  agiria:  

Plegu  hauetako  10.2.  klausulan  adierazitako proiektua. Sorta batera baino gehiagora aurkeztuz gero, sorta bakoitzeko proiektu bat aurkeztu beharko da.

HIRU zenbakiko artxibo elektronikoaren azpititulua hau izango da: “PROPOSAMEN EKONOMIKOA“. Hona hemen aurkeztu beharreko agiriak:

Kopuruetan edo portzentajeetan baloratzekoa den irizpideari buruzko eskaintza ekonomikoa sartuko da, hain zuzen, plegu honetako 10.1. atalean adierazitakoa. Plegu hauen III eranskineko ereduaren araberako eskaintza ekonomikoa aurkeztuko da. Sorta batera baino gehiagora aurkeztuz gero, sorta bakoitzeko eredu bat aurkeztu beharko da.

Artxibo horretan ez da inondik ere sartuko balio-iritzi baten bidez baloratzekoak diren esleipen- irizpideei buruzko daturik (formula bidez ebaluatzeko ez dena); horiek guztiak BI zenbakidun artxibo elektronikoan sartuko dira.

12. KONTRATAZIORAKO MAHAIA, AGIRIAK SAILKATZEA, ENPRESAK HAUTATZEA ETA PROPOSAMENAK IREKITZEA

Kontratazio mahaia osatuko da jasoko diren proposamenak aztertzeko eta bertako kideak honako hauek izango dira: 

Mahaiburua: 	Unai Elkoro Oianguren

Bokalak:	Fco. Javier Mendizabal Garate
		Begoña Arenaza Madinabeitia
		Ane Lore Estala Arizmendi.

Idazkaria: 	Maia San Migel Ibabe

1.- Proposamenak aurkezteko epea amaiturik, kontratazio mahaiak ireki eta kalifikatu egingo du lizitatzaileek BAT zenbakiko artxibo elektronikoan garaiz eta behar moduan aurkeztutako dokumentazio administratiboa. Mahaiak akats edo huts konpongarririk ikusten badu dokumentu aurkeztuan, alde interesdunei emango die aditzera, eta gehienez 3 egun naturaleko epea emango die horiek zuzendu edo konpontzeko. Era berean, dagoeneko aurkeztuaz gain beste zenbait dokumentu osagarri edo argigarri aurkezteko eskatu ahal izango dio mahaiak lizitatzaileari, hori aurkezteko 5 egun naturaleko epea ematearekin batera.
2.- Interesdunei jakinarazpen elektronikoz emango zaie aditzera akatsa edo hutsa ikusi dela.
3.- Azkenean kontratazio mahaiak zehaztu egingo du zein lizitatzaile onartzen dituen lizitazioan eta zein uzten dituen kanpoan, horietarako arrazoiak ere emanda.



Ondoren, onartutako enpresa lizitatzaileen BI zenbakiko artxibo elektronikoa irekiko da (formula bidez ebaluatzekoak ez diren irizpideak), eta sartutako agirien zerrenda irakurriko da eta egintza bukatutzat emango da. Jarraian, BI zenbakiko artxibo elektronikoetako edukia udal teknikariei bidaliko zaie, formula bidez ebaluatzekoak ez diren esleipen-irizpideei buruzko txostena egin dezaten. Txosten horrez gain, beste txosten tekniko batzuk ere eskatu ahal izango dira, ebazpen-proposamena egiteko beharrezkoak direla uste izanez gero.

Kontratazio-mahaiak, jendaurreko egintzan elkartuta, enpresa lizitatzaile bakoitzak lortutako puntuazioaren emaitza jakinaraziko du. Horrez gain, eskaintza onartuak, baztertuak eta bazterketaren kausa edo arrazoiak zeintzuk izan diren ere adieraziko du. Hori egin ondoren,  HIRU zenbakiko artxibo elektronikoak ireki (formula bidez ebaluatzeko irizpideak), eta barruan sartuta dauden eskaintza ekonomikoak irakurriko dira.

HIRU zenbakiko artxibo elektronikoaren irekiera zuzenean jarraitu ahal izango da deialdian adierazten den estekaren bitartez.

Kontratazio-mahaiari beharrezko iruditzen bazaio, HIRU zenbakiko artxibo elektronikoak udal teknikariei bidaltzea erabaki dezake, haiek azter ditzaten eta formula aritmetikoen bitartez ebaluatzekoak diren irizpideei buruzko txostena egin dezaten.

Gero, Kontratazio-mahaiak kontratuaren esleipen proposamena aurkeztuko dio kontratazio organoari.

13. KONTRATUA ESLEITZEA

Eskaintzak ireki eta hurrengo egunetik kontatzen hasita, gehienez ere, bi hilabeteko epean egingo da kontratuaren esleipena. Epe hori igaro eta oraindik esleipenik egin ez bada, lizitatzaileek eskaintzak erretiratzeko eskubidea izango dute.

Dena den, esleipena nahitaez egin behar da, baldin eta aurkeztutako eskaintzaren batek administrazio baldintzen agirian eskatutako baldintzak betetzen baditu. Kasu horretan lizitazioa ezingo da hutsik laga.

Edonola ere, Sektore Publikoko Kontratuen Legeak 152 artikuluan xedatutakoari jarraiki, kontratazio- organoak, esleipena egin baino lehen, kontratua ez egitea erabaki dezake, herri-onurako arrazoiak direla- eta; edota tramitatutako prozeduran atzera egin dezake, prozedurak akats konponezinak baditu.

Kontratuaren esleipenak beti arrazoitua izan behar du, eta parte hartu dutenei jakinaraziko zaie. Aldi berean, kontratazio-organoaren kontratatzailearen profilean ere argitaratuko da.

Kontratazio-mahaiak egindako proposamena ikusita, eskaintza ekonomiko onena egiten duen enpresa lizitatzaileari eskatuko zaio ondorengo zirkunstantziei buruzko frogagiriak aurkez ditzala, errekerimendua  jaso eta hurrengo egunetik zenbatzen hasita hamar egun balioduneko epean:

a) Lizitatzaileak bere izenean badihardu: nortasun-agiri nazionala. Beste pertsona edo erakunde baten izenean badihardu: nortasun-agiri nazionala eta notario-ahalorde askietsia.

b) Lizitatzailea pertsona juridikoa izanez gero, eratze edo aldaketa eskritura aurkeztuko du, Merkataritza Erregistroan behar bezala inskribatuta, eta identifikazio fiskaleko zenbakia, baldin inskripzioa derrigorrezkoa bada, aplikatu behar zaion merkataritzako legediaren arabera. Hala ez bada, eraketaren, estatutuen edo  fundazio-egintzaren eskritura  edo  agiria  aurkeztuko du  jarduteko gaitasuna  duela frogatzeko. Agiri hori erregistro ofizial egokian inskribaturik egongo da, hala behar denean, eta bertan agertuko dira lizitatzailearen jarduera zuzentzen duten arauak. Enpresariak espainiarrak ez badira baina bai Europako Erkidegokoak, lanbide edo merkataritza erregistro bateko inskripzioaren egiaztagiria aurkeztu beharko dute, beren estatuko legeriak inskribatu beharra ezartzen baldin badie. Edo bestela, zinpeko aitorpen bat edo ziurtagiri bat aurkeztu beharko dute, aplikatzekoak diren erkidegoko xedapenekin bat etorriz.

c) Indarrean dauden xedapenek agindu bezala, zerga-betebeharrak eta Gizarte Segurantzakoak kitatuta daudela egiaztatzen duten agiriak.

d) Jarduera Ekonomikoen gaineko Zergan (JEZ) alta  emanda dagoela egiaztatzea, hain zuzen ere, kontratuaren xedeari dagokion epigrafean. Horretarako alta aurkeztuko da, baldin aurtengo ekitaldiari badagokio, edo JEZen azken ordainagiria gainerako kasuetan. Bi kasuetan erantzukizunpeko aitorpena ere aurkeztuko da, adierazteko zerga horren matrikulan ez duela bajarik hartu.

e) Enpresa lizitatzaileak kaudimen ekonomiko, finantzario eta tekniko edo profesionala duela ziurtatu beharko du:

e.1.) Kaudimen ekonomikoa eta finantzarioa:
[bookmark: _Hlk86222927]Enpresa lizitatzailearen edo izangaiaren negozioen azken urteko bolumena. Nahikotzat jotzen da, bolumen handieneko urteko negozio zifra 94.118,64 euro edo gehiagokoa izatea, merkataritza Erregistroan edo dagokion erregistro ofizialean aurkeztutako urteko kontuen bidez egiaztatuko da, kontratu honen gaiarekin lotutako arloan. Kostuak erregistro ofizialetan aurkeztea behartuta ez dauden enpresariek  legezko kontabilitate liburuak aurkez ditzakete ordezko egiaztapen gisa.

e.2.) Kaudimen teknikoa:
Azkeneko hiru urteetan egindako antzeko zerbitzu nagusien zerrenda: diru-kopurua, datak eta hartzailea —publikoa edo pribatua— adierazita. Egindako zerbitzuak egiaztatzeko, organo eskudunek egindako edo  ikus-onetsitako frogagiriak aurkeztuko dira,  baldin  hartzailea sektore publikoko erakunde bat izan bada; eta hartzailea pribatua izan bada, horrek egindako ziurtagiri baten bidez edo, ziurtagiri hori eduki ezean, enpresariak egindako aitorpen baten bidez frogatuko da; kasu bakoitzean, agintaritza eskudunak zuzenean emango dio kontratazio-organoari ziurtagiri horien berri.

Enpresa lizitatzaileen proposamenak onartzeko derrigorrez egiaztatu beharko dute azkenengo bi urtetan  kontratuarekin loturiko xedea  duen  lanak  egin  dituztela  urteko, lizitazio prezioaren zenbatekoa gutxienez 20.000 eurokoa izanik, BEZ aparte.

Lizitatzaileek, euren kaudimenaren egiaztapena osatzeko, konpromisoa hartuko dute Aretxabaletako haurren artean (5-12) euskararen ezagutza eta erabilera indartzera bideratutako zerbitzua eta Aretxabaletako Udalerrian elkarbizitza euskaraz sustatzeko, hizkuntzatik urrun dauden herritarrak hizkuntzatik hurbil daudenekin harremanetan jartzera bideratutako zerbitzua arautzen duten Balintza Teknikoen Agiriko 6. atalean eta Aretxabaletako gazteen artean euskararen erabilera areagotzeko zerbitzua (bereziki kirol taldeetan) arautzen duten Baldintza Teknikoen Agiriko esleipen Hartzailearen ezaugarriak izeneko III atalean adierazitako giza baliabideak gutxienez adskribatuko dituztela kontratua burutzeko. Langile horien prestakuntza eta esperientzia egiaztatzeko, dagozkion ziurtagiriak aurkeztu beharko dituzte, eta baita horietako bakoitzaren lan-bizitzaren agiria ere (originalak edota behar bezala konpultsatuak). 

Funtsezko obligazioa izango da adierazitako langile horiek kontratuan adskribatuta egotea. Horregatik, Sektore  Publikoko Kontratuen Legeak  76.2  artikuluan aurreikusitakoaren arabera, baldintza hori ez betetzea kontratua suntsiarazteko kausa izan daiteke, 211,f. f) artikuluan adierazitako ondorioetarako.

Azkenik, sexu-delituen ziurtagiria aurkeztu beharko da, 26/2015 Legeak, uztailaren 28koak, haurrak eta nerabeak babesteko sistema aldatzen duenak, 13 artikuluan jasotakoarekin bat etorriz; honela dio hitzez hitz: “Adingabeekin ohiko harremana izatea dakarten lanbideetan, ofizioetan eta jardueretan sartzeko eta horietan aritzeko, eskakizuna izango da sexu-askatasun eta sexu-ukigabetasunaren aurkako delituren batengatik —sexu-erasoa eta -abusua, sexu-jazarpena, exhibizionismoa eta sexu-probokazioa, prostituzioa eta sexu-esplotazioa, adingabeak galbidean jartzea eta gizakien salerosketa sartzen dira delitu horietan— sententzia irmoaren bidez zigorrik jaso izana ez izatea. Horretarako, lanbide, ofizio edo jarduera horietara jo nahi duenak egoera hori egiaztatu beharko du eta, horretarako, sexu-delinkuenteen Erregistro Nagusiaren ziurtagiri negatiboa aurkeztu.”

[bookmark: _Hlk86225379]f) Aretxabaletako haurren artean (5-12) euskararen ezagutza eta erabilera indartzera bideratutako zerbitzua eta Aretxabaletako Udalerrian elkarbizitza euskaraz sustatzeko, hizkuntzatik urrun dauden herritarrak hizkuntzatik hurbil daudenekin harremanetan jartzera bideratutako zerbitzua arautzen duten Baldintza Teknikoen  Agiriko 7. Atalean, eta Aretxabaletako gazteen artean euskararen erabilera areagotzeko zerbitzua (bereziki kirol taldeetan) arautzen duten Baldintza Teknikoen  Agiriko Egitasmoaren ezaugarri teknikoak izeneko II. Atalean,  eta zehazki Hizkuntza betebeharrak izeneko azpi atalean adierazitako hizkuntza-betebeharrak betetzen direla ziurtatzea.

g) Hainbat enpresarik lizitaziora aldi baterako enpresa-elkartea eratuz jotzen badute, taldekide bakoitzak jarduteko gaitasuna eta kaudimena egiaztatu beharko ditu aurreko puntuetan ezarritakoaren arabera; esleipendun irteten badira, aldi baterako enpresa-elkartea formalki eratuko dutela adierazten duen konpromisoa ere erantsi beharko da. Era berean, aldi baterako enpresa-elkarteko kide bakoitzak egingo duen lana adieraziko dute proposamenean, bakoitzaren kaudimen-baldintzak egiaztatu eta zehazteko.

h) Atzerriko enpresak badira, kontratuarekin zuzen edo zeharka zerikusia duten gorabehera guztietarako, Espainiako epaitegi edo auzitegien menpe jarriko direla adierazi beharko dute, eta, hala egokituz gero, lizitatzaileari legokiokeen atzerriko jurisdikzioari uko egingo lioketela.

i) Behin betiko bermea jarri izanaren frogagiria.

j) 100.000,00 euroko erantzukizun zibileko aseguru-polizaren kopia ekarri.

a), b) eta e) letretan adierazitako zirkunstantziak honela egiaztatu ahal izango dira: Euskal Autonomia Erkidegoko Lizitatzaileen Erregistro Ofizialeko ziurtagiri bidez; Lizitatzaileen eta Enpresa Sailkatuen Estatuko Erregistro Ofizialeko ziurtagiri bidez; edo Europako erkidegoko sailkapeneko ziurtagiri bidez, Sektore Publikoko Kontratuen Legearen Testu Bateginak 84. artikuluan ezarritakoarekin bat etorriz. Kasu horretan, ziurtagiriarekin batera lizitatzailearen zinpeko aitorpena aurkeztu beharko da, azaltzen duena ziurtagiri horretan adierazitako zirkunstantziek ez dutela inolako aldaketarik izan.

Esleipen dataren aurreko urtean Aretxabaletako Udalak izapidetutako beste kontratazio-espediente baterako A atalean eskatutako dokumentazioa aurkeztu dutenek ez dute berriz aurkeztu beharrik izango, baldin eta agiri  horietan aldaketarik egon ez bada. Zirkunstantzia hori erantzukizunezko aitorpenaren bidez agerraraziko dute.

Aurreko hamar eguneko epea bukatu eta hurrengo bost egun baliodunetan egingo da esleipena, betiere lizitatzaileak adierazi zaizkion dokumentuak aurkeztu baditu eta behin betiko bermea jarri badu.

Eskakizun horiek zehaztutako epean bete ez direlako, esleipena egin ez bada, beste deialdi bat egin aurretik, esleipena hurrengo lizitatzaileari edo lizitatzaileei esleitzeko aukera du Udalak, eskaintzak sailkatu diren hurrenkeraren arabera, betiere hala egitea posible bada eta esleipendun berria ados badago. Egoera horretan, hamar egun balioduneko epea irekiko da aipatu berri den guztia burutzeko.

Sektore Publikoko Kontratuen Legeak 152.2 artikuluan aurreikusten duenari jarraituz, kontratua egiten ez bada, edota esleipenaren aurretik kontratazio-organoak erabakitako prozedura honi uko egiten bazaio, Administrazioak zehaztuko du lizitatzaileei eragindako gastuaren zenbatekoa, aurretik haiekin egon eta justifikazioak entzun ondoren.

Aurkeztutako eskaintzak, bai onartutakoak bai ireki gabe baztertutakoak edo ireki ondoren atzera botatakoak, bere espedientean artxibatuko dira. Kontratua esleitu ondoren errekurtsoak jartzeko epea irekiko da. Epe horretan errekurtsorik jarri ez bada, proposamenarekin batera aurkeztutako dokumentazioa interesdunen eskura utziko da.

Dokumentazio hori interesdunen eskura jartzen denetik hilabeteko epean (1 hilabete) inork jasotzen ez badu, administrazioak erabaki dezake pertsona edo enpresa lizitatzaileek aurkeztutako dokumentazioa suntsitzea.

Kontratua lizitazioaren baldintzetara zehatz-mehatz egokitzen den agiri administratiboan formalizatu behar da; horretarako Udalaren aurrean aurkeztu behar da.

Udalaren erruagatik kontratua formalizatu gabe geratzen bada, atzerapenak eragindako kalte- ordainak ordainduko zaizkio enpresa esleipendunari.

14. KONTRATUA FORMALIZATZEA

Lizitazioaren baldintzetara zehatz-mehatz egokitzen den agiri administratiboan formalizatu behar da kontratua, Sektore Publikoko Kontratuen Legeak 153 artikuluan xedatu bezala; horretarako Udalaren aurrean aurkeztu behar da.

III. KONTRATUA BETETZEA


15. KONTRATUAREN ARDURADUNA

Aretxabaletako Udaleko euskara teknikaria izango da kontratu hau gauzatzearen arduraduna, Sektore Publikoko Kontratuen Legearen 62. artikuluan xedatutakoaren arabera.

16. KONTRATUAREN XEDEA

Kontratua enpresa esleipendunaren gain eta kontura beteko da.

Kontratua betetzeko, plegu honetan jasotako klausulak eta, halakorik balego, espedienteari erantsitako zehaztapen teknikoak jarraituko dira, eta betiere, Administrazioaren zuzendaritza, ikuskapen eta kontrolpean. Administrazioak idatziz nahiz ahoz erabili ahal izango ditu ahalmen horiek.

Enpresa esleipendunari edo  bere  mendeko pertsonei leporatu ahal  zaizkien ekintzengatik edo  ez- egiteengatik kontratuaren martxa ona arriskuan jartzen denean, Administrazioak kontratuaren martxa ona lortzeko edo berreskuratzeko beharrezkotzat jotzen dituen neurriak hartzea agindu dezake.

17. KONTRATUA GAUZATZEKO BALDINTZA BEREZIAK

17.1. Hizkuntza betebeharrak

1.- Kontratu honek nahitaez bete behar du hizkuntza ofizialtasun bikoitzaren araubidea:
· Euskal Autonomia Erkidegoko Autonomia Estatutuaren 6. artikulua.
· Euskararen erabilera normalizatzeko azaroaren 24ko 10/1982 Oinarrizko Legea eta hori garatzen duten arauak, besteak beste, EAEko herri administrazioetan euskararen erabilera normalizatzeko prozesua arautzen duen apirilaren 15eko 86/1997 Dekretua.
· 2/2016 Legea, apirilaren 7koa, Euskadiko Toki Erakundeei buruzkoa

Apirilaren 15eko 86/1997 Dekretuak, EAEko herri administrazioetan euskararen erabilera normalizatzeko prozesua arautzen duenak, 18. artikuluan administrazioetako normalizazio planek jaso beharko dituzten gutxieneko edukiak zehazten ditu eta horien artean ondorengoa agertzen da: "18 d) Kontratazio-arloan erabiliko diren neurriak; batez ere, hirugarren batzuek herritarrekin harreman zuzena duten zerbitzu publikoak eskaintzen dituztenean, dagokion administrazioak berak bete behar lituzkeen antzeko hizkuntz baldintzak berma daitezen." 
2/2016 Legeak, berriz, bere 7.8 artikuluan, eskumena aitortzen die udalei zehar-kudeaketa moduan ematen diren zerbitzuen kontratuetan hizkuntza klausulak sartzeko helburu honekin: udalari exijitu ahal zaizkion hizkuntza baldintza beretan ematea zerbitzua.
Kontratu honen xede den prestazioaren berezko ezaugarriek kontratua ezinbestean euskaraz gauzatzea eskatzen dute, kontratuaren helburua Aretxabaletan euskararen erabilera sustatzea baita.
2.- Horrenbestez, kontratuaren xede den prestazioaren berezko ezaugarriek kontratua ezinbestean euskaraz gauzatzea eskatzen dutenez, zerbitzu hizkuntza euskara izango da.
a) Kasu guztietan herritarren hizkuntza eskubideak bermatuko dira.
b) Udalarekin eta hirugarrenekin harremana duten neurrian, kontratatutako enpresako langileek Udalak berak bete behar lituzkeen pareko baldintzak bermatu beharko dituzte, hizkuntza gaitasunei dagokienez (zehaztasunak, baldintza teknikoetako 7.atalean). 
3.- Enpresa esleipendunak Udalaren hizkuntz araudiaren arabera jokatuko du, kontratuaren xede diren jarduera guztietan; eta beraz, enpresak Udalarekin dituen ahozko zein idatzizko harremanak udalaren lan hizkuntzaren araberakoak izango dira, hau da, euskaraz.
4.- Hizkuntza-baldintzen betetze mailaren jarraipena: Zerbitzuaren kontratazioa sustatu duen udal arloak berak egingo du finkatutako hizkuntza baldintzen betetzearen jarraipena, gainerako baldintzen jarraipena egiten duen modu eta epe berdinetan, eta horren berri emango dio Euskara Zerbitzuari. Ondoren, Euskara Zerbitzuak bere balorazioa egingo du oniritzia edo neurri zuzentzaileak proposatuz.
5.- Baldintza plegu honetan ezartzen diren hizkuntza baldintzek kontratuaren funtsezko obligazio izaera daukate Sektore Publikoko Kontratuen Legearen ondorioetarako, eta hortaz, kontratuaren gainerako baldintzak ez betetzeak dituen ondorio berdinak izango ditu: zigor sistema aplikatzea edo kontratua suntsiaraztea.

17.2 Enpresa esleipendunaren lan eskubideak eta betebeharrak

1. Kontratuak derrigorrez bete beharko ditu lan-arloan, Gizarte Segurantzaren arloan eta laneko segurtasun eta osasunaren arloan indarrean dauden eta aplikagarri diren legezko, arauzko eta hitzarmenezko xedapenak.

Kontratua indarrean den bitartean, kontratuaren hasierako plantillan aldaketak gertatzen badira (bai erretiro, heriotza, borondatezko baja, kaleratze, aldi baterako ezintasun, ezintasun iraunkor eta abarrengatik, bai zerbitzuaren beharrengatik), baja hori bete aurretik esleipendunak Udalari horren berri emango dio.

Zehazki, kontratua formalizatu aurretik edo gauzatzen ari dela aldaketaren bat gertatzen bada adierazitako pertsonetan, betebehar berberak betetzen dituzten beste batzuekin ordezkatuko dituzte, baina aldez aurretik beharrezkoa izango da Euskara Departamentuak horren berri jakitea, egiaztatzea eta baimentzea. Gainera, hori guztia behar bezala jasota geratuko da espedientean.

Esleipendunaren ardura osoa izango da bere zerbitzuan izango dituen langileen kontratazioa eta horien prestakuntza. Aretxabaletako Udalak ez du inongo harreman juridikorik izango esleipendunarentzat lanean diharduten langileekin, ez agiri hauen xede den kontratua indarrean den bitartean ez kontratua bukatu ondoren ere.

2. Kontratuaren xede den jardueran arituko diren langileei zein hitzarmen kolektibo aplikatu zaien adierazi beharko dute lizitatzaileek, esleipena lortzen badute.

Halaber, behin kontratua esleitu eta gero langileei benetan aplikatuko zaizkien lan baldintzei buruz eskatzen zaien informazio guztia ematera behartutako egongo dira.

3. Hitzarmen kolektiboan jasotako soldata ordaindu beharko du enpresa esleipendunak, kontratua gauzatzen den denbora guztian, beti ere langileari dagokion lanbide-kategoriaren arabera, eta ordaintzekoa den soldata ezin izango da, inola ere, txikiagoa izan.

4. Klausula honetako baldintzak kontratuaren funtsezko betebeharrak dira, Sektore Publikoko Kontratuen Legearen ondorioetarako. Hortaz, baldintzak betetzen ez badira, kontratua bertan behera gelditu ahal izango da, lege horren 221.f) artikuluaren arabera.

17.3 Emakumeen eta gizonen arteko berdintasun esparruko baldintzak. 

1.- Enpresa esleipendunak hizkera ez-sexista erabili beharko du kontratu hau exekutatzean sortzen den dokumentazio, publizitate, irudi edo material guztietan. Halaber, emakumeen bazterketa iradokitzen duten irudiak edota estereotipo sexistak ekidin beharko ditu, eta berdintasun balioak, presentzia orekatua, aniztasuna, baterako erantzukizuna eta genero rol zein identitateen aniztasuna sustatu beharko ditu. 

2.- Sexu aldagaia eta genero adierazleak sartu behar dira proiektuaren esparruan egiten den azterketa eta jarraipeneko lan guztian.

3.- Lortutako emaitzen nahiz garatutako prozesuaren azterketa egin behar da generoaren ikuspegitik. Bertan, genero-berdintasunarekin lotuta egindako lanketak eta ekintzak azaldu behar dira. 
. 

18. SUBROGAZIOA ETA LANGILEAK HAUTATZEA

Kasu honetan ez dago subrogaziorik.

Enpresa esleipenduna behartuta dago Laneko, Gizarte Segurantzako eta 31/1995 Legeko xedapenak (Laneko Arriskuen Prebentziokoa) osorik betetzera, bai hori garatzen duten errege dekretuak eta zergen arloan jasotako guztia ere. Udalak ez du inolako erantzukizunik izango horiek betetzen ez badira.

Langileak soil-soilik enpresa esleipendunaren mende egongo dira, berak dituelako patroi bezala dagozkion eskubide eta betebeharrak. Bestalde, lanaren, Gizarte Segurantzaren eta laneko segurtasun eta higienearen arloan indarrean dauden xedapenak beteko ditu, bere kargura dituen langileekin.

Udalak ez du inolako erantzukizunik izango, enpresa esleipendunaren eta bere langileen arteko harremanetan. Udalak ez du inolako harreman juridikorik, lanekorik edo beste era batekorik izango  enpresa  esleipendunaren langileekin, ez kontratuaren iraunaldian ezta hura amaitzen denean ere. Ondorioz enpresa esleipendunaren kontura izango dira, kontratutik sor daitezkeen obligazio, kalte ordain eta erantzukizun guztiak.   

19. ARETXABALETAKO UDALAREN BETEBEHARRAK

1. Kontratatzen den kudeaketan garatu beharreko jarduera eta zerbitzuak egiteko lokalak jartzea. Lokal horietan altzariak egongo dira, eta beharrezkoa den guztia jarriko da, aurrez kontratistak justifikatutako eskaera egiten badu.
1. Kontratatutako jarduera eta  zerbitzuen garapen normalerako eta  funtzionamendurako beharrezkoak diren ekipamenduak eta material suntsikorra hornitu. Horretarako kontratistak egoki iruditzen zaizkion eskaerak egingo ditu, behar bezala justifikatu eta baloratu ondoren. (ekipo informatikoak izan ezik )

20. ENPRESA ESLEIPENDUNAREN ERANTZUKIZUNA KONTRATUA BURUTZERAKOAN BESTE BATZUEI KALTEAK ERAGITEN BADIZKIE

Enpresa esleipendunak bere gain hartuko ditu kontratua betetzeak dakartzan lanen ondorioz hirugarrengoei egindako kalteak eta galerak, Sektore Publikoko Kontratuen Legearen Testu Bateginak 214 artikuluan xedatutakoarekin bat etorriz. Horren ondorioetarako, 100.000,00 euroko aseguru-poliza bat izenpetu beharko du.

Estaldura horrek indarrean jarraitu beharko du kontratuak irauten duen denbora osoan eta, halakorik balego, luzapenean.

21. KONTRATUA ALDATZEA

Behin kontratua burutzen denean, interes publikoak eragindako aldaketak bakarrik sartu ahalko dira, klausula honetan ezarritako kasuetan edo Sektore Publikoko Kontratuen Legearen 205.  artikuluan jarritako kasuetan eta mugekin.

Kontratuan aldaketak sartu behar direnean, proposamena idatziko dute dagokion departamentuak eta kontratuaren arduradunak, aldaketa arrazoitzen, deskribatzen eta baloratzen duten agiriekin batera. Administrazioak enpresa kontratistari entzunaldia emango dio, aldaketa onartu aurretik. Kontratazio organoak onartu beharko ditu aldaketok; baina, aurretik, Sektore Publikoko Kontratuen Legearen 191 eta
207 artikuluetan aurreikusitako prozedura tramitatuko da eta dokumentu administratiboa formalizatuko da, lege bereko 153. artikuluan  xedatutakoaren arabera, behin betiko bermea berregokituta, hala behar bada.

22. ARAU-HAUSTEAK ETA ZIGORRAK

Kontratuaren ondorioetarako, enpresa  esleipendunaren edozein  ekintza  edo  ez-egite  arau-hauste zigorgarritzat jotzen da, baldin halakoekin pleguan zehaztutako baldintzak urratzen badira.

Zigorrak ezartzeko, espediente arrunta tramitatu beharko da. Udalak edozein bitartekoren bidez arau- haustearen berri jaso duenean hasiko da prozesua. Udal zerbitzu eskudunek gertakariak argitzeko egin beharrekoak egingo dituzte, enpresa esleipendunari entzun ondoren.

Udalak zigorrak jarri ahal dizkio enpresa esleipendunari arau-hauste arinak, larriak edo oso larriak egiten baditu bere betebeharretan. Aurretik, ordea, kontraesan espedientea irekiko da.

Arau-hauste arinak
-	Udalari ez jakinaraztea, bere denboran eta moduan, enpresa esleipendunak hasieran emandako datu formaletan gertatutako aldaketak.
-	Beste edozein ekintza eta ez-egite, pleguetan jarritakoa urratzen dutenean baina arau-hauste larriak edo oso larriak ez direnean.

Arau-hauste larriak
-	Kontratuaren  xede  den  zerbitzua  emateko  moduan  behin  eta  berriz  urratzea  pleguetan jarritakoak. Arau-haustea errepikatzen dela ulertuko da, bi aldiz gertatzen bada bi hilabetean edo lau aldiz urtebetean.
-	Administrazioaren ikuskapen-lanak eragotzi eta oztopatzea.
-	Jarritako neurri zuzentzaileak aplikatzeko Udalak egiten dituen eskaerei kasurik ez egitea.
-	Antzemandako   akatsak   konpontzeko   Udalak   emandako   aginduak   era   barkaezinean desobeditzea.
-	3 arau-hauste arin edo gehiago egitea.

Arau-hauste oso larriak
-	Eskatutako aseguru-polizen ordainagiriak ez ordaintzea.
-	Zerbitzuen  erabiltzaileen  duintasuna  urratzea,  zerbitzuetan sartzeko  edo  horiek  gozatzeko baldintza iraingarriak jarrita.
-	Edozein ekintza edo ez-egite, erabiltzaileen osotasun edo osasunean arrisku handia edo larria sortzen duenean.
-	Kontratuaren xede den zerbitzua emateko moduan pleguetan jarritakoak urratzea.
-	3 arau-hauste larri edo gehiago egitea.

Arau-hauste arinek 150 euroko isuna izango dute.
Arau-hauste larriek 151 eta 1.000 euro arteko isuna izango dute.
Arau-hauste oso larriek 1.001 eta 12.000 euro arteko isuna izango dute.

Arau-haustea egiaztatu eta gero, eta kontratistari entzunaldia eman ondoren, kontratazio-organoak dagokion zigorra jarriko du, klausula honetan jarritakoarekin bat etorriz. Enpresak berriz ere arau- hausteak egiten baditu, zerbitzu teknikoek proposatu dezakete kontratua bukatzea. Kasu horretan enpresa esleipendunak ez du kalte-ordainik jasotzeko eskubiderik izango.

23. KONTRATUA BUKATZEKO ARRAZOIAK

Kontratua bukatzeko arrazoiak izango dira SPKLren 211 artikuluan aurreikusitakoak, bai eta lege bereko
313 artikuluan bereziki zerbitzu-kontratuetarako jasotakoak.

Kontratua bukatzeko berariazko arrazoia izango da administrazioarekin kontratatzeko betekizunak bat- batean galtzea (kontratatzeko gaitasuna eta kaudimena galtzea eta kontratatzeko debekuren bat izatea), Sektore Publikoko Kontratuen Legean jartzen duen moduan.

24. ADMINISTRAZIOAREN ESKUBIDEAK

Udalari honakoak dagozkio: a) kontratua interpretatzea b) kontratuan sor daitezkeen zalantzak argitzea c) interes publikoko arrazoiengatik kontratua aldatzea d) kontratua amaitzea eta amaiera horren ondorioak zehaztea, Sektore Publikoko Kontratuen Legean eta Herri Administrazioetako Kontratuen Legearen Erregelamendu Orokorrean ezarritako mugen barruan eta horiek zehaztutako baldintza eta ondorioak betez.

25. KONTRATUA HIRUGARRENEI LAGATZEA AZPIKONTRATAZIOA

Aretxabaletako Udalak berariaz baimendu ezean, esleipendunak ezingo dizkio kontratuaren eskubideak eta betebeharrak beste pertsona edo erakunderen bati laga edo eskualdatu.

Halaber, aurretik Udalak espresuki baimendu ezean, esleipendunak ezingo du lanen zati bat hirugarren batekin hitzartu edo azpikontratatu.

26. IZAERA PERTSONALEKO DATUEN BABESA

Kontratua gauzatzeak berarekin dakar zerbitzua emango duen enpresa esleipendunak sartu behar izatea entitate kontratatzailearen esku dauden izaera pertsonaleko datu fitxategietan. Kontratua gauzatzeko beharrezko izan ditzakeen izaera  pertsonaleko datuen erabilera egingo da izaera pertsonaleko datuen babesari eta eskubide digitalen bermeari buruzko 2018ko abenduaren 5eko 3/2018 Lege Organikoaren eta Europako Parlamentuaren eta Kontseiluaren 2016ko apirilaren 27ko 2016/679 Erregelamenduaren arabera. Horretarako, enpresa esleipendunak tratamenduaren arduradun izaera izango du eta berariaz bere gain hartuko ditu indarrean dagoen araudiak izaera horretarako jasotzen dituen beharkizunak. 

III.- IZAERA, ARAUBIDE JURIDIKOA ETA JURISDIKZIO ESKUDUNA

27. IZAERA ETA ARAUBIDE JURIDIKOA

Klausulen agiri honen arabera egin behar den kontratua administrazio mailakoa izango da, eta kontratuan bertan zehazten ez den guztiari dagokionez, honako hauek bete beharko dira: a) Sektore Publikoko Kontratuen Legea; b) Herri Administrazioetako Kontratuen Legearen Erregelamendu Orokorra; c) Eta kasuan kasu, Administrazio Publikoen kontratazioan aplika daitezkeen arauak.

Administrazio-klausulen Agiri honen eta espedientearekin batera doan dokumentazio teknikoaren artean kontraesanik izanez gero, agiri honetan zehaztutakoa nagusituko da.

28. JURISDIKZIO ESKUDUNA

Era berean, kontratutik sortzen diren auziak administrazioarekiko auzien jurisdikzioaren menpe egongo dira. Nolanahi ere, bi alderdiek nahi izanez gero, auziak arbitrajearen bitartez konpon daitezke, indarrean dagoen legedian zehaztutakorekin bat etorriz.

Kontratua interpretatzetik, aldatzetik, bukatzetik eta horren ondorioetatik sortzen diren auziak kontratazio-organoak ebatziko ditu. Horretarako hartutako akordioek administrazio-bidea agortuko dute. Akordio horien aurka administrazioarekiko auzi-errekurtsoa jarri ahal izango da, jurisdikzio hori arautzen  duen  Legean  xedatutakoarekin bat  etorriz;  dena  den,  39/2015  Legeak,  urriaren  1ekoak, Administrazio Publikoen Administrazio Prozedura Erkidearenak, 123 eta 124. artikuluetan aurreikusitakoaren arabera, interesdunek aukerako berraztertze errekurtsoa jarri ahal izango dute.

Bestalde, SPKLren 44. artikuluan eta hurrengoetan aurreikusitako berraztertze-araubide berezia aplikatuko da, eta horregatik errekurtso berezia jarri daiteke.






I. ERANSKINA. AITORPEN  EREDUA

Lizitatzailearen datuak:
Izen-abizenak .................................................................................................................... Helbidea ............................................................................................................................. Posta Kodea ................... Nortasun-agiria ............................ Telefonoa ......................

Ordezkariaren datuak (ordezkaririk egonez gero)
Izen-abizenak ....................................................................................................................
Helbidea ............................................................................... Posta Kodea ...................... Nortasun-agiria edo IFK (pertsona juridikoa bada): ................... Telefonoa ..............

ARETXABALETAN EUSKARAREN ERABILERA SUSTATZEKO ZERBITZUA kontratatzeko Aretxabaletako Udalak deitutako prozeduraren berri izan dut, eta hona hemen nire

ADIERAZPENA:

I. Aipatutako entitatea, bere administrari eta legezko ordezkariak, eta honakoa sinatzen duena ez daude sartuta, ondorengo lege honetan adierazitakoaren arabera kontratatzea galarazten duen inolako debeku edo ezintasunetan: azaroaren 8ko 9/2017 Sektore Publikoko Kontratuen Legearen 71 artikulua.

II. Aipatutako entitateak beteta ditu indarrean dauden lege xedapenek ezarritako zerga betebeharrak eta Gizarte Segurantzarekikoak.

III. Aipatutako entitatea alta emanda dago Jarduera Ekonomikoen gaineko Zergan, dagokion epigrafean.

IV. Aipatutako entitateak zergaldian ez du zerga-zorrik Administrazio kontratatzailearekin, edo bermatuta dauzka zerga-zor horiek.

V. Aipatutako entitateak bete egiten ditu kontratu hau lortu ahal izateko administrazio-baldintza zehatzen agirian adierazitako baldintza guztiak.



......................., 2018ko...........................ren …...............(e)an


sinadura





II. ERANSKINA. JAKINARAZPENAK JASOTZEKO BIDEA




.......................   jaunak/andreak   (adinez   nagusia;   NAN:   ....................................)   bere   izenean   edo
................................................................. enpres(ar)en ordezkari gisa, honako helbide hau izendatzen du, lizitazio hau dela-eta edozein jakinarazpen jasotzeko; eta hori 39/2015 Legeak 41. artikuluan xedatutakoari jarraiki:

Telefonoa(k): ……………………………………………………….. Helbide elektronikoa: ................................................................................ Posta helbidea: ………………………………………………………………. (Enpresak) – Enpres(ar)en IFK: ……………………………………………. (Pertsona fisikoak) – Lizitatzailearen NAN: ..............................................


......................., 2018ko...........................ren …...............(e)an


sinadura



III. ERANSKINA. ESKAINTZA  EKONOMIKOA

Lizitatzailearen datuak:
Izen-abizenak ....................................................................................................................
Helbidea ............................................................................................................................. Posta Kodea ................... Nortasun-agiria ............................ Telefonoa ......................

Ordezkariaren datuak (ordezkaririk egonez gero)
Izen-abizenak .................................................................................................................... Helbidea ............................................................................... Posta Kodea ...................... Nortasun-agiria edo IFK (pertsona juridikoa bada): ................... Telefonoa ..............

(adierazi sorta)
………………………………………………………………. ZERBITZUA emateko Aretxabaletako Udalak deitutako prozeduraren berri izan dut, eta hona hemen nire

ADIERAZPENA:

1.- Hitz ematen dut kontratua onartutako klausula-agiriaren arabera burutuko dudala,  hurrengo prezioan: ……………. Euro BEZ barne (……………… euro + ………. euro BEZ)

2.- Administrazio-klausula zehatzen eta teknikoen agiria, eta kontratu hau arautu behar duten gainontzeko agiriak ezagutzen ditut. Horiek horrela, nire gain hartu eta ontzat ematen ditut oso- osorik.

3.- Kontratuak burutzeko indarrean dagoen araudiak eskatutako baldintza eta betebehar guztiak betetzen ditut.

4.- Era berean, lanaren zein zergen arloan legeak dioena edo araututa dagoena bete beharko dut.


.........................................-(e)n, 2018ko ......................................... –ren ................-(e)an sinadura































IV. ERANSKINA. - EUROPAKO KONTRATAZIO AGIRI BAKARRA BETETZEKO JARRAIBIDEAK

1.-  Lizitatzaileak  EKAB  aurkeztea  hark  lizitazio  prozedura  honetan  parte  hartu  ahal izateko baldintza-agiri honetan zehazten diren AURRETIAZKO BALDINTZAK BETETZEN dituelako aurretiazko froga da.
Enpresen egoera finantzarioari, gaitasunei eta kontratazio publikorako prozedura batean parte hartzeko egokitasunari buruzko erantzukizunpeko adierazpena da Europako Kontratazio Agiri Bakarra EKAB, eta lizitatzaileek agiri hori aurkeztu beharko dute, SPKLren 140. artikuluarekin eta agiriaren formulario normalizatua eta betetzeko jarraibideak ezartzen dituen 2016ko urtarrilaren 5eko 2016/7 Batzordearen Betetze Erregelamenduarekin (EB) bat.
Kontratazio organoak bere ahalmenak erabili ahal izango ditu, BAT zenbakiko artxibo elektronikoan aurrez aurkeztutako erantzukizunpeko adierazpenak egiaztatzeko, horretarako beharrezko frogagiriak aurkeztea eskatuz, 39/2015 Legearen 69. artikuluak jasotzen dituen baldintzetan betiere.
Edonola ere, lizitatzaileak EKAB aurkezten badu konpromiso bat hartzen du bere gain, kontratuaren esleipena aldekoa badu EKAB agiriak ordezkatzen dituen frogagiriak aurkeztekoa zehazki, 33.2 klausulan aurreikusiarekin bat.
2.- EKABen formulario normalizatua.
EKABen formulario normalizatua lizitatzaileen eskura dago honako helbide elektroniko honetan:
https://ec.europa.eu/growth/tools-databases/espd/filter?lang=es.
3.- Jarraibideak.
Dokumentuan adierazten diren baldintza guztiak bete egin behar dira, edonola ere, lizitazio epearen azken egunean, kontratatzeko galarazpenak izan ezik, horiek kontratua formalizatu arte  segitu  behar  baitute  gutxienez.  Administrazioak  egiaztapenak  egin  ahal  izango  ditu, betiere, prozedurako edozein unetan.
Adierazpenak behar besteko ahala duen batek sinatuta egon behar du.
Kontratuaren gaia sortatan zatitzea aurreikusten denean, baldin eta kaudimen ekonomiko eta finantzarioari edo tekniko eta profesionalari buruzko baldintzak lotetik lotera aldatzen badira, Europako kontratazio agiri bakar bat aurkeztuko da kaudimen baldintza berberak aplikatzen zaizkion sorta bakoitzeko edo sorta talde bakoitzeko.
Eskatzen den bitarteko atxikipena kanpo bitartekoz betetzen badu lizitatzaileak, honek bere EKAB aurkeztu beharko du, eta EKAB bana, gainera, kontratua betetzeari atxikitako bitarteko bakoitzeko.
Enpresa batzuk aldi baterako elkartea eraturik aurkezten badira, elkartekide bakoitzak bere nortasun, gaitasun eta kaudimena egiaztatu beharko ditu, eta guzti-guztiek dagokien EKAB formulario normalizatua aurkeztu beharko dute. EKAB formulario normalizatuaz eta ABEEa eratzeko konpromisoaz gain, edo, hala dagokionean, behin-behineko bermearen frogagiriaz gain, A artxibo elektronikoan lizitatzaileen adierazpena jaso beharko da, enpresa-talde batekoak diren ala ez adierazi beharko baitute.
Euskal Autonomia Erkidegoko Lizitatzaileen Erregistroan edo estatuko Lizitatzaileen eta Enpresa Sailkatuen Erregistroan izena emanda dauden enpresek ez dute inskripzio horretan dagoeneko gaurkotuta dituzten datuak zertan eman, betiere zertzelada hori adierazten bada EKABen formulario normalizatuan. Edonola ere, lizitatzaileak berak ziurtatu behar du zer datu dauden egiaz jasota eta gaurkotuta eta zer datu ez. Eskatutako datu edo informazioetakoren bat ez dagoenean aipatutako lizitatzaileen erregistroetan erasota, edo horietan gaurkotuta ez badago, formularioa betez eman beharko da datu edo informazio hori.

EKAB  formulario  normalizatuaren erabilerari  dagokionez,  lizitatzaileek  ondoko  dokumentu hauek kontsultatu ahal izango dituzte:
2016/7 zk.ko Erregelamendua (EB), web honetan eskuragarri dagoena:
https://www.boe.es/doue/2016/003/L00016-00034.pdf
Estatuko Administrazio Kontratazioaren Aholku Batzordearen gomendioa, 2016ko apirilaren
6koa, helbide honetan eskuragarri dagoena:
http://www.minhap.gob.es/Documentacion/Publico/D.G.%20PATRIMONIO/Junta%20Consultiva
/informes/Informes%202016/Recomendacion%20de%20la%20JCCA%20sobre%20el%20DEU C%20aprobada%20el%206%20abril%20de%202016%20_3_.pdf

4.-  Prozedura  honetarako  formulario  berezia  duen  XML  artxiboa  kontratatzailearen profilean dago.
https://uzt.gipuzkoa.eus/PortalV/r/0/13/AAAA3WK9N

